Diari Oficial de la Generalitat Valenciana


Sumari del DOGV 5271, del 01-06-2006 (2006/5692)

Resolució de modificació de la base huitena de les proves selectives per a proveir quatre places d'agent de la policia local.
-----------------------------------------------------------------------------------------------------------------------------

### Dades del document

Número de DOGV
:   5271

Data del DOGV
:   01-06-2006

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2006/5692


Data del document
:   05-05-2006

Organisme emissor
:   Ajuntament d'Almoradí

Tipus de document
:   Resolució

Descriptors 

:   * Almoradí
    * policia
    * concurs administratiu
    * administració local

Resolució de modificació de la base huitena de les proves selectives per a proveir quatre places d'agent de la policia local. [2006/M5692]  
L'alcalde president, amb data 5 de maig de 2006, ha dictat la resolució que es transcriu literalment:  
«Per Decret d'esta Alcaldia, de 8 de març de 2006, es van aprovar les bases i la convocatòria de proves selectives per a proveir quatre places d'agent de la policia local, tres d'elles proveïdes per mitjà d'oposició per torn lliure i una per mitjà de concurs de mèrits per torn de mobilitat, vacants en la plantilla de l'Ajuntament, i incloses en l'oferta d'ocupació pública de 2006, publicades íntegrament en el Butlletí Oficial de la Província d'Alacant de 21 d'abril de 2006.  
Que hi ha informe de la Direcció de la Policia Local pel qual es considera la necessitat d'incloure una entrevista, com a mitjà de valoració, així com un reconeixement mèdic per a confirmació del certificat mèdic que aporta l'aspirant que pretén optar a la plaça d'agent de la policia local per mitjà de torn de mobilitat, al·legant la carència d'eixos aspectes i donat el caràcter de mínims del concurs.  
Per tot això, resolc:  
Primer  
La modificació de la base huitena de la dita convocatòria que quedarà redactada així:  
«Huitena. Proves selectives i qualificació.  
Fase prèvia. Prova psicotècnica i reconeixement mèdic (per a ambdós modalitats). Ambdós proves són obligatòries i eliminatòries, amb qualificació d'apte o no apte.  
a) Prova psicotècnica. Consistirà a superar un test psicotècnic aptitudinal i de personalitat. S'ajustarà al barem establit en l'Annex II d'estes bases.  
b) Reconeixement mèdic. Consistirà en la superació d'un examen mèdic, per mitjà del qual s'acreditarà que no es patix cap de les causes d'exclusió que s'expressen en l'Annex I d'estes bases. A pesar d'això, i amb caràcter previ a la realització d'este reconeixement, haurà d'aportar obligatòriament el preceptiu certificat mèdic oficial en què es faça constar expressament la seua capacitat per a concórrer a les proves físiques, així com que no es troben impedits o incapacitats per a l'accés a la funció pública.  
Torn lliure. Constarà dels exercicis següents:  
Primer exercici: proves físiques. De caràcter obligatori i eliminatori. Consistirà a superar les proves d'aptitud física que posen de manifest la capacitat per a l'exercici del lloc de treball, amb el contingut i marques que s'especifiquen en l'Annex III corresponent d'estes bases.   
Segon exercici: de caràcter obligatori i eliminatori. Consistirà en l'exposició per escrit, en un temps màxim de tres hores, de quatre temes triats per sorteig, un de cada un dels grups primer a quart, ambdós inclusivament, que componen el temari que s'indica en l'Annex IV d'estes bases. Tals temes seran llegits en sessió pública davant del tribunal, que podrà formular les preguntes o aclariments que sobre estos jutge oportunes. Es valorarà la claredat d'idees, la facilitat d'expressió verbal i el coneixement sobre els temes exposats. La qualificació d'este exercici serà de 0 a 10 punts, havent d'obtindre's un mínim de 5 punts per a superar-lo.   
Tercer exercici: de caràcter obligatori i eliminatori. Consistirà en la realització d'un qüestionari, fixat pel tribunal, de 50 preguntes sobre el coneixement dels temes que componen els grups 1 a 4 de l'Annex IV. Cada pregunta tindrà quatre possibles respostes de les quals únicament una serà la correcta. Les preguntes contestades correctament es puntuaran amb 0,20 punts. Les incorrectes penalitzaran amb 0,10 punts. Les contestades en blanc no penalitzaran. L'exercici es qualificarà de 0 a 10 punts havent d'obtindre's un mínim de 5 punts per a superar-lo.  
Quart exercici: de caràcter obligatori i eliminatori. Consistirà en la resolució d'un supòsit pràctic sobre organització, intervenció policial, elaboració d'atestats, intervenció en concurrència simultània d'emergències i altres relacionats amb la funció a desenvolupar, amb una duració màxima de dos hores. Serà corregit pel tribunal, i valorat de 0 a 10 punts, havent d'obtindre un mínim de 5 punts per a superar-lo.  
Cinqué exercici: de caràcter obligatori i no eliminatori. Un exercici que podrà ser un qüestionari tipus test o la contestació per escrit a breus preguntes formulades pel tribunal sobre el contingut dels temes inclosos en el grup V de l'Annex IV. En el cas que es tracte d'un qüestionari tipus test, la puntuació i penalització de les preguntes serà, en la corresponent proporció, la mateixa que l'establida per a l'exercici tercer. Es qualificarà de 0 a 5 punts.  
La nota final del procés selectiu vindrà donada per la suma de les puntuacions obtingudes en els exercicis segon, tercer, quart i cinqué.  
Torn de mobilitat.  
Constarà de les proves següents:  
Concurs de mèrits  
Entrevista personal  
1) El concurs s'ajustarà a les normes següents:   
a) Els mèrits al·legats i qualssevol altres dades hauran d'estar referits a la data d'acabament del termini de presentació d'instàncies.  
b) Una vegada transcorregut el termini de presentació d'instàncies, estes seran vinculants per al peticionari i els destins adjudicats seran irrenunciables, llevat que abans de finalitzar el termini de presa de possessió s'haguera obtingut un altre destí per convocatòria pública, i en este cas s'haurà de comunicar tal circumstància a este Ajuntament.  
c) En qualsevol moment del procés d'adjudicació podrà demanar-se formalment dels interessats els aclariments o, si és el cas, els documents addicionals que s'estime necessaris per a la comprovació dels mèrits, requisits o dades al·legades així com aquells altres que es consideren necessaris per a una correcta valoració.  
d) En cas d'empat, s'adjudicarà la plaça al concursant que haja obtingut major puntuació en l'apartat de formació; si la dita puntuació fóra també igual, caldrà ajustar-se a la suma obtinguda en els apartats d'antiguitat i grau; posteriorment, si es manté l'empat, s'acudirà als mèrits específics. De persistir l'empat, s'adjudicarà per sorteig.  
e) Per a poder accedir a l'entrevista haurà d'obtindre's un mínim de 9 punts en el concurs.  
Barem per a la valoració dels mèrits (segons Orde de 23 de novembre de 2005, de la Conselleria de Justícia, Interior i Administracions Públiques):  
1. Titulació acadèmica.  
Fins a un màxim de 15 punts.   
Es valoraran les titulacions acadèmiques acreditades pels concursants que siguen iguals o superiors a les que se'ls va exigir per a accedir a l'escala i categoria a què pertanguen, conforme a l'escala següent:   
a) Grup A:   
Doctor: 10 punts   
Llicenciat o equivalent: 8 punts   
b) Grup B:   
Diplomat universitari o equivalent: 7 punts   
c) Diplomat en Criminologia: 7 punts   
No es valoraran com a mèrit aquelles titulacions que figuraren com a requisit per a la provisió del lloc de treball, ni aquelles que foren imprescindibles per a la consecució d'altres de nivell superior. En la puntuació d'accés a la universitat només es computarà una d'elles.   
2. Grau personal.   
S'adjudicarà un màxim de 3 punts per la possessió d'un determinat grau personal consolidat dins de la carrera administrativa de la forma següent:   
a) Per posseir un grau personal superior al nivell del lloc sol·licitat: 3 punts.   
b) Per posseir un grau personal igual al nivell del lloc sol·licitat: 2 punts.   
c) Per posseir un grau personal inferior al nivell del lloc sol·licitat: 1 punt.   
3. Antiguitat.   
Fins a un màxim de 20 punts:   
. Per cada any complet d'antiguitat en la mateixa escala i categoria de la policia local o superior: 1,50 punts.   
. Per cada any complet d'antiguitat en les categories inferiors de la policia local: 1,25 punts.   
. Per cada any complet d'antiguitat prestat en altres forces i cossos de seguretat: 0,50 punts per any complet, fins a un màxim de 10 punts.   
. Per cada any complet d'antiguitat prestat en qualsevol administració pública: 0,25 punts per any complet, fins a un màxim de 10 punts.   
4. Altres mèrits.   
Fins a un màxim de 15 punts.   
Coneixement del valencià acreditat amb certificat oficial de la Junta Qualificadora de Coneixements de Valencià:   
. Certificat de coneixements orals: 0,75 punts   
. Certificat de grau elemental: 1,25 punts   
. Certificat de grau mitjà: 2,50 punts   
. Certificat de grau superior: 3,00 punts   
Coneixement d'un o més idiomes acreditats documentalment, per mitjà de certificació expedida per facultat o escola oficial reconeguda: 3 punts per cada u. La superació dels distints cursos complets que conformen els estudis oficials de les distintes facultats o escoles oficials es valorarà a raó de 0,60 punts per curs complet.   
5. Cursos organitzats per l'IVASP o organismes anàlegs.   
Fins a un màxim de 30 punts.   
Per realització de cursos organitzats per l'IVASP o homologats per este, s'ajustarà al següent barem.   
 Diploma Certificat Certif. aprof.  
Nombre d'hores d'assisténcia d'aprofitam. excel.lent  
De 20 a 50 h 0,5 1 2  
De 51 a 100 h 1 2 4  
De 101 a 150 h 2 3 6  
De 151 a 200 h 3 4 8  
De 201 a 250 h 4 5 10  
Més de 250 h 5 7 14  
Quan es tracte de cursos de duració inferior a la mínima avantdita la puntuació d'estos vindrà donada per la suma del còmput d'hores i/o assistència d'estos.   
En el cas d'haver impartit hores com a professor en els cursos, es puntuaran amb el barem corresponent al certificat d'aprofitament, i sense superar per este concepte el màxim de 10 punts.   
Els cursos organitzats i impartits per l'IVASP, realitzats amb anterioritat a la data d'entrada en vigor de la Resolució de la Direcció General d'Interior, de 24 de març de 1995, sobre cursos de gormació impartits per l'IVASP (10 d'abril de 1995), així com els realitzats pel Ministeri de l'Interior, o altres ministeris o conselleries relacionats amb la funció policial o organismes anàlegs, escoles de policia de les corporacions locals o de comunitats autònomes ambdós expressament reconegudes per l'IVASP, es valoraran en tot cas amb la puntuació corresponent al diploma d'assistència.  
Els cursos bàsics de formació inicial i els cursos de capacitació no seran objecte de puntuació.   
Els cursos de dispensa en un grau del requisit de titulació es puntuaran, si és el cas, com a cursos amb diploma d'assistència. No seran puntuables si ja es van tindre en compte a efectes de titulació acadèmica per a promoció interna. .   
6. Premis, distincions i condecoracions. .   
Fins a un màxim de 10 punts.   
Per estar en possessió de la Placa Col·lectiva al Mèrit Policial de la Generalitat Valenciana, 1 punts.   
Per estar en possessió de la Placa Individual al Mèrit Policial de la Generalitat Valenciana, 3 punts.   
Per estar en possessió de la Medalla al Mèrit Policial de la Generalitat Valenciana, 2 punts.   
Per ser objecte de felicitació o menció individual pel director general de la conselleria competent en matèria de policia local, 1 punt per cada una d'elles.   
Per ser objecte de felicitació o menció col·lectiva pel director general de la conselleria competent en matèria de policia local, 0,25 punts cada una d'elles.  
Per condecoracions concedides per altres administracions públiques com a reconeixement a la lloable, extraordinària i meritòria actuació policial a títol individual, 0,50 punts per cada un d'ells. Si la condecoració és concedida a títol col·lectiu la puntuació serà de 0,25 punts per a cada un d'ells.   
Per premis, distincions, felicitacions o mencions concedides per altres administracions públiques com a reconeixement a la lloable, extraordinària i meritòria actuació policial a títol individual, 0,25 punts per cada un d'ells.   
7. Altres mèrits específics. .   
Fins a un màxim de 4 punts.   
Es valoraran els coneixements en administració i gestió de recursos humans i informàtica, títols de socorrista aquàtic, primers auxilis, curs de submarinisme, arts marcials, defensa personal, així com els cursos inclosos en el pla de formació contínua i altres degudament acreditats i no valorats en els anteriors apartats, tots ells lliurement apreciats pel tribunal qualificador, fins a un màxim de 0,25 punts per mèrit acreditat.   
La intervenció com a ponent en conferències i seminaris relacionats amb l'activitat policial, i reconeguts per l'IVASP es valoraran fins a un màxim de 0,50 punts.   
Les publicacions relacionades amb l'activitat policial, es valoraran fins a un màxim de 0,75 punts per cada una d'elles.  
2) Entrevista personal. De caràcter obligatori i eliminatori. Fins a un màxim de 6 punts; serà necessari obtindre com a mínim 3 punts per a ser declarat apte. Es valorarà i comprovarà l'aptitud, eficàcia, iniciativa i experiència professional del concursant en activitats anteriors.»  
Segon   
Que es publique en el BOP i en el DOGV.   
Cosa que es fa pública perquè en prengueu coneixement.  
Almoradí, 5 de maig de 2006.. L'alcalde: Antonio Ángel Hurtado Roca. El secretari.